यह कितना बड़ा विरोधाभास है। भारतीय मानस जिसे अपनी प्रवृति में ही आध्यात्मिक कहा जाता है! उसे तो यहां साक्षात आनंद मिलेगा। क्या पवित्र भूमि है। यह शहर आज भी गांधी और विनोबा के मूल्यों को जी रहा है। जिस तरह भारत अपने तंत्र में समाजवादी राज्य है पर वास्तव में वह संक्रमण के दौर से गुजर रहा है। फिर गांधी जी को संघन यादों का हमसफर बनाने के लिए गांधीजी के नाम पर एक केन्द्रीय विश्वविद्यालय भी खोल दिया गया। उसका अपना अलग इतिहास है। वह विश्वविद्यालय बनाया ही गया ज्ञान के नवीन अन्वेषण के लिए। लेकिन शुरू से ही विवादों में रहा। जो हो वर्धा को अपनी असली पहचान के साथ लोगों ने जाना है। कई दिग्गज साहित्यकार यहां आने से इस वजह से भी कतराते हैं कि यार ड्राई सिटी है क्या भरोसा सूखे शहर में रस मिले मिले या नहीं मिले। लेकिन इतना तय है कि अगर कोई मन से यहां आना चाहे तो उसको किसी की चिंता करने की आवश्यकता नहीं है। वह आये और अपनी निगाह से देखे।